Tuki voidaan myöntää käytettäväksi tukipäätöksen mukaista käyttötarkoitusta toteuttavan muun kuin saajan toiminnan tai hankkeen avustamiseen. Jos tuki myönnetään käytettäväksi tukipäätöksen mukaista käyttötarkoitusta toteuttavan muun kuin saajan toiminnan tai hankkeen avustamiseen, tuen saajan on tehtävä sopimus tuen käytöstä, käytön valvonnasta ja niiden ehdoista toimintaa tai hanketta toteuttavan kanssa.
Tukea hakevan yhtiön tai muun yhteisön tulee olla perustettu. Hakemukseen tarvitaan yritys- ja yhteisötunnus. Konsortio ei siten ilman y-tunnusta voi olla tuen hakijana, mutta edellä kuvatun mukaisen järjestelyn kautta konsortio voi olla tuen saajana.